
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 


Proiect de hotărâre nr.53 din 22.03.2021 
privind aprobarea contractarii unei finantari rambursabile în valoare de până la 15.000.000  lei în vederea asigurării finanţării şi/sau cofinanţării cheltuielilor aferente unor proiecte de investiţii de interes local
 	

           Având în vedere temeiurile juridice:
                      ale  Ordonanței de Urgență a Guvernului nr. 64/2007 privind datoria publică, cu modificările și completările ulterioare, coroborate cu cele ale cap. IV din Legea nr. 273/2006 privind finanțele publice locale, cu modificările și completările ulterioare, precum și cu cele ale Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;
                      prevederile art. 942 și următoarele din Codul civil, referitoare la contracte sau convenții,
                     art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
         art.20 alin.(1),lit. g) si art. 61 alin.(1), art. 63 alin.(4) din Legea nr. 273/2006 privind finantele publice locale, cu modificarile si completările ulterioare;
          Luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,
          Ţinând seama de :
a) referatul de aprobare  nr. 3118 din 22.03.2021 prezentat de către primarul municipiului Marghita în calitatea sa de inițiator, 
b) raportul de specialitate al Directiei tehnice  din cadrul aparatului de specialitate al primarului, înregistrat sub nr. 3119 din 22.03.2021
         Constatând  necesitatea de a asigura resursele financiare pentru realizarea investițiilor publice de interes local, a căror documentație tehnico-economică/notă de fundamentare a fost aprobată prin  hotărâri de consiliu local si cu contracte de finanţare aflate în derulare 
In temeiul  art. 129 alin.(2)lit.b)şi alin.(4) lit.b,ale art.139 alin.(3) lit.b), art. 196 alin. 1 lit. a din OUG 57/2019 –Codul administrativ, Primarul municipiului Marghita, propune Consiliului Local al Municipiului Marghita următorul 
                                      
Proiect de hotărâre :

Art.1. Aprobarea contractării  unei finanţări rambursabile interne  in valoare de 15.000.000 lei , cu o maturitate de 10 ani, cu o perioada de tragere si gratie de pana la 3 ani respectiv 7 ani de rambursare a soldului creditului existent la finalul perioadei de tragere. 
 Art.2.Se aprobă contractarea finanţării rambursabile prevazute la art. 1 pentru realizarea investitiilor publice de interes local prevazute în anexa nr.1  la prezenta. 
  Art.3 Din bugetul local al municipiului Marghita se asigură plata integral a :
a) serviciului anual al datoriei publice locale;
b) oricaror impozite si taxe aferente realizarii obiectivelor de investiții de interes local la proiectele prevazute la anexa 1  ;
c) alte cheltuieli neeligibile ale finanțării rambursabile menționate la art. 1.
Art. 4. (1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a municipiului Marghita  următoarele date:
a) hotărârea Comisiei de autorizare a împrumuturilor locale, precum și orice modificări și/sau completări ale acesteia;
b) valoarea finanțării rambursabile contractate/garantate în valuta de contract;
c) gradul de îndatorare a municipiului Marghita 
d) durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;
e) dobânzile, comisioanele și orice alte costuri aferente fiecărei finanțări rambursabile;
f) plățile efectuate din fiecare finanțare rambursabilă.
(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.
Art. 5. Se mandatează Primarul Municipiului Marghita, domnul Marcel-Emil Sas-Adăscăliţii  să negocieze pentru şi în numele Municipiului Marghita, termenii şi condiţiile finanţării interne rambrusabile şi să semneze contractul de împrumut, şi orice alte acte, documente, notificări sau cereri  a căror semnare poate deveni necesară în legătură  cu obţinerea autorizării, încheierea  şi punerea în executare a contractului de împrumut
Art.6    Prezenta hotărâre se comunică, prin intermediul secretarului municipiului Marghita  în termenul prevăzut de lege, primarului municipiului Marghita , Serviciului buget contabilitate și Prefectului județului Bihor și se aduce la cunoștință publică prin publicarea pe site-ul institutiei.
Iniţiator                                                                                    Vizat legalitate
Primar                                                                                      Secretar general 
Marcel-Emil Sas-Adăscăliţii                                                   Cornelia Demeter 

